**Ilanngussaq 1**

**Nigartat uuttuutaat**

**1) Nigartat uuttuutaasa nassuiaataat**

*a)* Nigartaqqortussutsimik aalajangiiniarnermut nigartanik uuttuut 2 mm-inik issussuseqarpoq, saattuulluni, ninngusuumik ilutsimigullu allanngujaatsutut ilusilersugaalluni. Sanerai illugiimik 1:8-mik amiliartortunik imminnut atasunngortillugit katiffiluttut imaluunniit narlusuunik tukimut sammisunik amiliartortunik ilusilersugaavoq. Nigartanik uuttuut nuumigut putoqassaaq. *b)*  Nigartanik uuttuutip saqqaa sanimut illugiimik mm-ikkaarlugu nalunaaqutsersugaassaaq, iluseq taanna atorneqarpat aamma kipungasumik sinaakkuteqarpat. Kingullertut taasami sanimut mm-ikkaartumik nalunaaqutsersuisoqassaaq aamma sanimut assigiimmik akuttussusilinnik nalunaaqutsersuisoqassaaq.

  **2. Nigartanik uuttuutip atorneqartarnera**

*a)* Aalisarnermi atortoq siaangatinneqassaaq, taamaalilluni nigartat kipungasumik takinermoortillugit nigartat sianneqartassapput.
*b)* Nigartap uuttuutaata immikkoortuata 1-p isuanit narlumuinnaq illuatungimi tungaanut unngerunneqassaaq aamma atortup tannersaanut sammisuanoortillugu nigartalerneqartassalluni.
*c)* Nigartanik uuttuutip nigartaa assaannarmik imaluunniit itissusersiummik atuilluni suliarineqartassaaq, tassami nigartanik uuttuut kipungasumik sammitinneqartilluni nigartartai unittoortarmata.

 **3. Nigartat qanoq angitiginissaanik toqqartuineq**

*a)* Nigartat uuttorneqartussat atortup takinerpaamut sammiviani tulleriinnik 20-nik nigartalersuiffiussassapput.

1) nigartat arfinilinnik sisamanillu teqeqqullit: qalorsuup tanneraniittarput (ilusilersugaq 1 aamma 2 takukkit)

2) Teqeqqumi nigartat: qalorsuup tannerani teqeqqut (ilusilersugaq 1 aamma 2 takukkit)

*b)* Nigartat pingasunit ikinnerit mersornerisa qilerneri, katigunneri, alluunaasartaat imaluunniit qimiai uuttorneqarneq ajorput. Kingulliup ungasissusia (2) katiguffiisa, allunaasartaasa imaluunniit qimeruisa, teqeqquisa ungasissusaat, qalorsuup uuttuiffiginiakkap sammivianut saatsillugit uuttortarneqassapput. Nigartat aserornikut imaluunniit alinnillit imaluunniit qiminut katigussat aamma uuttorneqarneq ajorput.

*c)* Immikkoortumi a)-mi nigartat uuttortarneqartussaanngitsut, immikkoortoq b)-mi allassimasut atorneqartariaqanngilaq.*d)* Atortut isugutatsillutik, qerinatilli, taamaallaat uuttortarneqaqqusaapput.

 **4. Nigartat ataasiakkaat angissusiat**

*a)* Nigartap angissusia immikkoortoq 2) naapertorlugu nigartap uuttuutaatut sanimut nalunaaqutsiinertut angitigissaaq.
*b)* Nigartap uuttorneqarnerani nigartap tukimut sinai marlunnik qilernillit isaannarmik uuttuutitut atortup eqqaniit takuneqarsinnaagaangata takeqatigiitut akuerineqartassapput.

 **5. Atortup nigartaqqortussusaanik aalajangiisarneq**

*a)* Atortup nigartaata mm-itut angissusaa nigartat tamarmiusut, immikkoortoq 3 aamma 4 naapertorlugit toqqarneqarsimasut uuttortarneqarsimasut, amerlassusaasa agguaqatigiissinneratut oqaatigineqartarpoq. Agguaqatigiissitsineq mm-mut qaninnermut tagginneqartarpoq.
*b)* Nigartat tamarmiusut, uuttorneqartussat, amerlassusaat immikkoortoq 6-mi aalajangersarneqarput.

 **6) Atortut atorneqartartut nigartaannik uuttortaanermi periuseq**

*a)* Nakkutilliinermi oqartussat nigartat tulleriiaat 20-t imm. 3 naapertorlugu toqqartorneqartut, uuttut atornagu nigartat angissusiat assaat atorlugit, uuttortassavaat.
Tamatuma kingorna atortup nigartaata angissusaa immikkoortoq 5 naapertorlugu aalajangersarneqassaaq.
*b)* Nigartanik uuttortaanerit takutissappassuk nigartap angissusaa malittarisassanut atuuttunut naapertuutinngitsuusoq, nigartat 20-t tulleriit immikkoortoq 3 naapertorlugu toqqartukkat uuttortaqqinneqassapput.
Tamatuma kingorna nigartat angissusaannik immikkoortoq 5 naapertorlugu nutaamik naatsorsuisoqassaaq, nigartat 60-t uuttortarneqareersut tunngavigalugit. Atortup nigartaata tamanna angissuseraa, taamaattorli immikkoortoq c) takuuk. *c)* Immikkoortoq a) imaluunniit b) naapertorlugit nigartat angissusaannik aalajangersimasunik angissusiliineq angallatip aquttuata assortussappagu, uuttortaaneq taanna nigartap angissusaanik aalajangiussinertut isigineqassanngilaq, aamma atortoq uuttortaqqinneqartariaqassaaq.
Itissusersiut atorlugu uuttortaasoqassaaq.
Nigartat uuttuutaata nuuani putumut uuttuut nissimmik aalajangerneqassaaq.
Uuttuutip eqqortuulluinnassusia Dantest-imit akuerineqassaaq.
Atortut immikkoortoq a) naapertorlugu nigartaasa 35 mm-inik taakkualuunniit inorlugit angissusilikkatut aalajangiiffigisat nakkutilliilluni 2 kg-mik oqimaalutalerlugit uuttortaasoqartassaaq, atortullu allat nakkutilliilluni 5 kg-mik oqimaalutalerluni uuttortarneqartassapput.
Immikkoortoq 5 naapertorlugu nigartat angissusaannik aalajangiiniarnermi nigartat 20-t tulleriiaat oqimaaluttamik ataatsimik taamaallaat atuilluni uuttortarneqartassapput.

**7) Atortunik atorneqarneq ajortunik uuttortaanermi periuseq**

*a)* Pullatit nigartai ikkussuunneqassapput siaarneqarlutillu, taamaalillutik nigartat ammersai sapinngisamik sisamanik teqeqqoqalissapput.
*b)* Qilersukkat "X"-nik amerlassusillit ungasissusaat "X-1"-mik kisitsimmik (qilersukkat ataatsimik ilanngarlugit amerlassutsinik) agguaqatigiissittarlugu nigartanik uuttuineq aalajangerneqartassaaq. Inernerat millimeterinut qaninnerpaanut kisitsimmut nalimmassarneqartassaaq.
*c)* Nigartat pullatip sinaanut aalajangersukkat uuttortarneqarneq ajorput.

d.) Nigartat uumassusilinnit arrortinneqarsinnaasunik akullit uuttortarneqarneq ajorput.

**Atortut atorneqarneq ajortut allat.**

1. Aalisakkat qassutaasa nigartai 20-t nakkutilliisup toqqassavai. Aalisakkat qassutaani nigartat assigiinngitsunik angissuseqarsimassappata, qassutini nigartat minnerpaat toqqarneqassapput.

2. Imm. 1 naapertorlugu nigartanik toqqaanermi nigartat tulliuttut ilaatinneqassanngillat:

a) nigartat qassutit qaavani, ataanni sinaaniluunniit mersornerisa qilerneri

b) Nigartat marluk katiguffinnit aamma allunaasartaasa iluini nigartat.

c) nigartat alinnikut imaluunniit iluarsaannikut.

3. Kapisilinnut qassutit aamma eqalunnut qassutit uuttortarnerini oqimaalutaq ½ kg-mik oqimaassusilik atorneqartassaaq.

**10. Ristit immikkoortiterissutit paakkarutaannik uuttueriaaseq**

*a)* Atortup napasunik paakkarutillip paakkarutaasa qanoq akuttutiginerinik uuttortaanermi savimineq teqeqqorissunik uuttuutitalik atorneqassaaq.
*b)* Akuttoqatigiissutsit uuttortarneqartussat assigiinngitsunik qulinik akuttoqatigiissinnaasarput.
*c)* Ristit immikkoortiterissutit paakkarutaasa akunneri mm-tut tagginneqartut paakkarutit akunnerisa tamarmiusut angissusaasa agguaqatigiissinnerattut, toqqartukkatut a.-lu naapertorlugu uuttortakkatut taaneqassapput. Agguaqatigiissitsineq mm-nut iluitsumut qaninnermut nalimmassarneqassaaq.
*d)* Paakkarutit akuttoqatigiissusaannik naatsorsuinerup malittarisassat atuuttut malissimanngikkaat takutippassuk, ristit immikkoortiterussutit akunneri, atortup iluata sinaanit iluata sinaanut akunnerit, uuttortarneqassapput tamatuma kingorna inernera akunnerit amerlassusaannut agguaqatigiissutigineqassaaq. Agguaqatigiissitsineq mm-imut qaninnermut iluitsumut nalimmassarneqassaaq.
*e)* Ristimi tamarmi paakkarutit akunneri 1 mm-mit annerusumik qaqugukkulluunniit paakkarutit akunnerisa annerpaaffissaatut atuuttumit nikingaqqusaanngillat.



